Odense Adresse-Contoirs Efterretninger, 1835-08-13
Frankerig. Er det end hidtil ikke lykkedes med Hensyn til Mordforsøget paa Kongen at finde Beviser for en vidt forgrenet Sammensværgelse, og mindst for en republikansk, saaat endog Hr. Armand Carrel og næsten samtlige republikansksindede Redakteurer ere blevne satte i Frihed –, har dog Undersøgelsen gjort særdeles betydelige Fremskridt. Morderens sande Navn er nu udfundet; han hedder Fieschi, er en Corsicaner af Fødsel og har staaet i neapolitansk Tjeneste, i hvilken Kong Joachim skjænkede ham et Ordenskors. 1816 blev han i Frankerig formedelst et Qvægtyverie dømt til 10 Aars Fængsel, som han har udholdt. Derpaa skulde han staae under Politiets Opsigt i Lyon; men han forlod hemmeligen Staden, antog Navnet Gerard og fik Arbeide i Lodeve. 1830 kom han til Paris, og erholdt der ved falske Papirer, som udgave ham for en for politisk Forseelse Domfældt under Restaurationen, i fire Aar Understøttelse og tilsidst en Ansættelse af Regjeringen. J denne Tid gjorde han Bekjendtskab med flere agtede Mænd, saasom Oberstl. Ladvokat, Generalsekretairen i Jndenrigsministeriet, Hr. Didier o. Fl., som nu have gjenkjendt ham. Da Bedrageriet med Papirerne opdagedes, undveeg han og synes siden den Tid flere Gange at have skiftet Navn. J sin tiaarige Fængselstid havde han gjort Bekjendtskab med en Frue Petit, der for en bedragersk Bankerot var dømt til 5 Aars Tvangsarbeide. J den sidste Tid skal han atter have knyttet utilladelig Forbindelse saavel med hende som med hendes Datter, der Begge vare forsvundne siden Attentatet den 28de; men det er endeligen lykket at finde dem Begge og hos Datteren den oftere omtalte Kuffert (S. 510), der siden Mordforsøget allerede havde været transporteret til ni forskjellige Steder. Navnligen havde den været hos en vis Maurey, paa hvem der hviler stærk Mistanke og som tillige er fængslet. - Flere Omstændigheder synes at tyde paa, at Morderens Forbindelser have været af carlistisk Natur. Saaledes skal Frue Petit tidligere have nydt Pension af Carl Xs Civilliste. Fieschi selv skal have været Medlem af Foreningen af Menneskerettighederne, men være bleven udstødt af samme, fordi Man i ham havde opdaget en Agent for det hemmelige legitimistiske Politie. Som vist angives, at Man har opdaget et Portrait af Henrik V hos ham, hvilket han nyligen skal have viist til nogle Personer i en Gobelins=Fabrik, hvorhos han gjorde sig til af sin carlistiske Tænkemaade. Temmelig sikkert synes det at være, at han i den Tid, han nød Understøttelse af Regjeringen, har været brugt af det hemmelige Politie, men at han tillige har taget imod Bestikkelser af begge Parter, som overhovedet Pengebegierlighed synes at have været Hovedbevæggrunden til hans Udaad. Oftere skal han have yttret, at han vilde myrde Kongen for 100,000 Fr., men ikke for han havde modtaget Pengene. Som Beviis for, at han har staaet i Forbindelse med rige Personer anføres, at han, da han leiede Værelse til Helvedsmaskinen, havde medbragt en gammel, velklædt Herre –, hvem han kaldte Ongle, som Kautionist. Adspurgt om Navn og Bopæl, svarede denne, efter lidt Betænkning, at det var simplere at betale forud og leverede da strax Eieren 400 Fr. Denne Mand besøgte ham siden oftere, navnligen om Morgenen den 28de. Ogsaa modtog Fieschi jevnligen Besøg af andre velklædte Personer. - Morderen, der kort for Kongens Ankomst var nær ved at tabe Modet, hvorfor han maatte styrke sig med noget Brændeviin, skal, siden Man har opdaget hans sande Navn, være saa nedslagen, at Lægerne nu næsten have opgivet ham. Af endnu langt større Vigtighed er Efterretningen omden Maade, hvorpaa Regjeringen agter at benytte Mord forsøget. Selv synes den at have været tvivlraadig til det sidste Øieblik, thi Deputeertkammeret, som de nye Lovforslag skulde forelægges, aabnedes ikke efter Bestemmelsen, Kl. 2, men først Kl. 4 den 4d. De vigtigste af de nærmere Bestemmelser ved disse Lovforslag skulle vorde meddeelte imorgen; idag maae vi indskrænke os til at berette Følgende desangaaende: Det Første og Vigtigste angaaer Pressen. Dets Tendents gaaer ud paa, ved haarde Straffe, at gjøre Bladene enhver Discussion over det monarkiske Princip, og enhver om endog nok saa fjern Fornærmelse imod Kongen umulig. Ligeledes forbydes det under Penge og Fængselstraf at indblande Kongen direkte eller inddirekte i Kritik over Regjeringens Handlinger. Endvidere forbydes Subskriptions=Jndbydelser til Understøttelse for domfældte Forfattere. Haarde Bestemmelser foreslaaes med Hensyn til Theatrene, Kobberstik o. s. v., kort sagt: de fleste af disse Forslag ere af en saadan Natur, at de franske uafhængige Blade mene, at formelig Censur vilde være et langt mere retsligt og taaleligt Middel til at hindre Pressens Misbrug. Og dog har Hr. Persil ved at fremlægge LovudkaAdle stet, fremsat den Paastand, at det ingenlunde var Regjeringens Hensigt at tilintetgjøre Pressefriheden, men kun at gjøre en carlistisk og en republikansk Presse umulig." Paa denne Maade vilde der rigtignok blive fuldkommen Presse=Frihed fra een Side, nemlig Regjeringens - Det andet Lovforslag angaaer Juryen og foreslaaer, at den skal holdes hemmelig og at der skal være tilstrækkelig Majoritet til Domfældelse i 7 Stemmer imod 5, istedetfor før 8 imod 4. Dette Project har især vakt almindelig Uvillie, da det efter det første Forslag tillige skulde forbydes Bladene at offentliggjøre de Eedsvornes Navne og Debatter, hvorved Juryen let vilde blive et Redskab i Magtens Haand. De øvrige Forslag angaae Pensioner for de ved Attentatet Saarede og de Faldnes Efterladte. - At et saa føieligt Kammer, som det nærværende, vil indrømme Regjeringens Forlangende, omtvivles næsten ikke. Jmidlertid vil det neppe skee, uden varm Modstand. Navnligen skal Præsidenten Hr. Dupin have udtalt sig meget utilfreds med Forslagene. At de ogsaa ville, ved roligere Overveielse, vække Befolkningens Uvillie, synes allerede den Omstændighed at antyde, at da Kongen efter den store Sørgemesse over de Faldne, holdt Revue over Nationalgarden, var vel Raabet: "Kongen leve!" det overveiende, men dog jevnligen blandet med et andet: "Pressefriheden leve!